钦定古今图书集成/明伦汇编/闺媛典/第151卷 > 姜缙妻胡氏
## 钦定古今图书集成/明伦汇编/闺媛典/第151卷 > 姜缙妻胡氏

按《钱塘县志》：“胡氏，馀姚人，姜缙妻。世居姜家渡。缙亡，
胡年二十四，二子长立三岁，次达一岁。族利其资，欲
夺胡志，讼之官。谳者欲试之，语曰：‘尔少二子幼，盍早
决’？胡即拔簪刺双目，流血盈阶，目遂瞽。有司惊叹，杖
族人而许终守。于是徙居钱塘馨如里。钱塘之有姜皆其裔也。氏卒于正德末，年九十有九。嘉靖九年，大”
火，柩未殡，立达号恸，向火叩头，风反得免。孙子羔，登
嘉靖癸丑进士。